અમદાવાદ): બિનસચિવાલયના ભરતીના મુદ્દે  આંદોલન કરી હજારે વિધ્યાર્થી છેલ્લાં ત્રણ દિવસથી ગાંધીનગરના રસ્તા ઉપર ઉતરી આવ્યા છે પણ સરકાર પોતાની જુની પધ્ધતિ પ્રમાણે એસઆઈટીનું ગાણુ ગાઈ રહી છે, રાજયના ગૃહમંત્રી પ્રદિપહિંસ જાડેજાને પ્રશ્ન ઉપર બોલવાને બદલે તેમને તમામ બાબતોમાં કોંગ્રેસનો જ હાથ દેખાય છે, આ સમયે કોંગ્રેસ પણ મેદાનમાં છે તેની ના નથી, જો કે કોંગ્રેસ મેદાનમાં છે તે પણ તેમને ટોળુ જોઈ ફરજ પડી છે બાકી  કોંગ્રેસના નેતાઓ પણ નીંભર માટીના બનેલા છે, તેમને પ્રેસનોટ આપ્યા સિવાય બીજુ કોઈ કામ નથી અને હાલમાં કોંગ્રેસ જે કઈ કરે છે તે વર્ષો પહેલા ભાજપ કરતુ હતું જે વિરોધ પક્ષમાં હોય તેણે આ જ ધંધો કરવાનો હોય છે, પણ આખી ઘટનાને ભાજપ કોંગ્રેસની દ્રષ્ટીઓ જોવા કરતા વિજય રૂપાણીએ આ મામલે આ પોતાના સંતાનોને પ્રશ્ન છે તે રીતે જોવાની જરૂર છે.